དེ་རིང་ཧིན་དྷུ་སི་ཐན་གསར་ཁང་གིས་གནས་ཚུལ་སྤེལ་བ་ལྟར་ན།ཁ་སང་ཕྱི་ཚེས་༢༡ཉིན་རྒྱ་གར་ཆེས་མཐོའི་ཁྲིམས་ཁང་གི་ཁྲིམས་དཔོན་ལས་རོགས་ལྕམ་ཨེ་བྷར་ནཱ་བྷ་ཏིལགས་ཀྱིས།ཕྱི་ལོ་༢༠༡༦ནས་༢༠༡༧ལོའི་རྒྱ་གར་རྒྱལ་ཡོངས་བདག་མེད་ཉམ་ཐག་བྱིས་པའི་ཐོབ་ཐང་སྲུང་སྐྱོབ་ལྷན་ཁང་དང་རྒྱ་གར་དབུས་གཞུང་གཉིས་ཀྱི་ཞིབ་འཇུག་སྙན་ཐོའི་ནང་དུ།རྒྱ་གར་རྒྱལ་ཡོངས་ཀྱི་བྱིས་པ་བདག་སྐྱོང་ཁང་༩༠༠༠ལྷག་གི་ནང་དུ་བྱིས་པ་འབུམ་༤།༧༣འཚོ་སྡོད་བྱས་ཡོད་སྐོར་གསལ་ཡོད་ཀྱང་།འདི་ལོའི་ཕྱི་ཟླ་༣པའི་ནང་རྒྱ་གར་དབུས་གཞུང་གིས་ཡིག་ཆ་ཞིག་བཏོན་པའི་ནང་དུ།རྒྱ་གར་རྒྱལ་ཡོངས་ནང་ཁྱོན་བྱིས་པ་བདག་སྐྱོང་ཁང་༨།༧༣༤ནང་བྱིས་པ་འབུམ་༢།༦༡ལས་གསལ་མེད་པ་དང་།བྱིས་པ་བདག་སྐྱོང་ཁང་གིས་བྱིས་པ་ཚོར་སྒྲིག་སྲོལ་དང་འགལ་བའི་སྡུག་སྦྱོང་མནར་གཅོད་གཏོང་གི་ཡོད་སྐོར་ཡང་བྱིས་པའི་ཐོབ་ཐང་སྲུང་སྐྱོབ་ལྷན་ཁང་གི་སྙན་ཐོའི་ནང་བརྗོད་ཡོད་སྐོར་དང་།རྒྱ་གར་ཆེས་མཐོའི་ཁྲིམས་ཁང་གིས་བྱིས་པ་འབུམ་གཉིས་ལྷག་གར་སོང་ཆ་མེད་དུ་གྱུར་བའི་གནས་ཚུལ་ཤེས་རྟོགས་བྱུང་རྗེས་བློ་འཚབ་ཆེན་པོ་ཡོད་སྐོར་བརྗོད་འདུག